Seejärel selgitati  katseisikule, et tegu on katsega ja näidati, kuidas neid haneks tõmmati. Nüüd, pärast katse selgitamist, päriti katseisikult veelkord, kas ta ehk märkas mingit muutust. Lisaks uuriti pärast videolindi abil katseisiku käitumist, et leida viiteid muutuse tuvastamise kohta, mida katseisik ise verbaalselt ei edastanud. Kõigi nende meetodite peale kokku oli "mingisugusel moel tuvastatud muutuse märkajaid" nende ülalpool mainitud väga erinevate mooside ja teesortide puhul pea 50%. Kuid see tähendab ikkagi, et pooled  katseisikud ei pannud muutust tähele mitte mingil moel. Ja otse loomulikult olid need protsendid palju madalamad kui maitsed või lõhnad olid sarnasemad - näiteks mustsõstramoosi ja mustikamoosi vahetuse puhul oli ka "mingisugusel moel tuvastatud muutuse märkajaid" kokku vaid 20%. (Neid, kes koheselt taipasid, et see pole ikka endine hea mustikamoos, oli vaid 10%!)